**Africký mor ošípaných (AMO) u domácich ošípaných a diviakov**

**Štátna veterinárna a potravinová správa Slovenskej republiky Bratislava**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* akútna, vysoko nákazlivá choroba domácich ošípaných a diviakov
* prenosný priamym kontaktom s chorým alebo uhynutým zvieraťom, výkalmi a sekrétmi infikovaného zvieraťa, prípadne konzumáciou tepelne neopracovaných produktov z infikovaných zvierat
* prejavuje sa vysokou horúčkou (až 42°C), ktorá môže trvať až niekoľko dní, apatiou, krvácaninami v podkoží, na miazgových uzlinách, vnútorných orgánoch a zväčšenou slezinou
* u gravidných prasníc sa prejavuje potratmi
* charakteristický vysokou, takmer 100% úmrtnosťou zvierat
* **Ide o neliečiteľnú chorobu, ktorá ale nie je prenosná na ľudí a iné druhy zvierat**

**Chovy ošípaných – prevencia**

* dodržiavať v chovoch **zásady biologickej bezpečnosti** (dôkladné oplotenie farmy, dezinfekčné brody, evidencia a kontrola pohybu dopravných prostriedkov a osôb, prezliekanie zamestnancov a návštevníkov farmy, dodržiavať čierno-biely systém)
* **zamedziť vniknutiu diviakov** do areálu farmy, prípadne ich kontaktu s krmivom a stelivom
* rešpektovať **zákaz skrmovania kuchynských odpadov** a výrobkov z diviačieho mäsa
* zákaz skladovať krmivo pre ošípané v dosahu diviakov
* zákaz skladovať podstielkovú slamu v dosahu diviakov min. 90 dní pred jej použitím
* pravidelné klinické prehliadky zvierat v chove

[](https://www.google.sk/imgres?imgurl=https://cdn.webnoviny.sk/sites/32/2017/05/diviak-lesny.jpg&imgrefurl=https://www.webnoviny.sk/africky-mor-osipanych-sa-stale-nedari-potlacit-polovnici-navrhuju-zasadne-znizit-pocet-diviakov/&docid=GlVuud4Wa4HAeM&tbnid=p2qlzmZi_aGYZM:&vet=10ahUKEwjQhfnetPTeAhUssaQKHV5nDs0QMwhqKBowGg..i&w=3000&h=1987&bih=964&biw=1920&q=obr%C3%A1zok%20dom%C3%A1ca%20o%C5%A1%C3%ADpan%C3%A1&ved=0ahUKEwjQhfnetPTeAhUssaQKHV5nDs0QMwhqKBowGg&iact=mrc&uact=8)[](https://www.google.sk/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwiQpJ2rtfTeAhUD-aQKHemwB6oQjRx6BAgBEAQ&url=http://www.stockphotos.sk/image.php?img_id%3D5353563%26img_type%3D1&psig=AOvVaw3XujE8KfCKnWPk7W_F4W_e&ust=1543402566660554)

**Užívatelia poľovných revírov ( diviaky) – prevencia**

* odber a zaslanie vzoriek na vyšetrenie od všetkých nájdených **uhynutých diviakov**
* neškodné odstránenie kadáverov uhynutých diviakov do **kafilérie alebo hlbokým zakopaním** **(2m)**
* intenzívny odlov diviačej zveri (selektívny) počas celého roka a vyšetrenie všetkých **chorých a podozrivých diviakov**
* dodržiavanie normovaných kmeňových stavov, vekovej a pohlavnej štruktúry populácie, lovom všetkých vekových kategórii
* **zákaz prikrmovania diviakov** ( výnimka iba za účelom vnadenia)
* dodržiavanie **biologických zásad** pri manipulácii s telami a vývrhmi z ulovených diviakov
* odber a zaslanie vzoriek na vyšetrenie **od ulovených** diviakov **podľa inštrukcií RVPS**

Prenos nákazy prostredníctvom ľudského faktora- Odhadzovanie zvyškov potravín **iba do uzatvárateľných nádob na potraviny !**